ddrg/super_eurlex huggingface dataset:
(2)

Määrusega (EL) 2021/953 on lubatud aktsepteerida COVID-19 tõendeid, mille kolmandad riigid on andnud liidu kodanikele ja nende pereliikmetele, kui komisjon leiab, et need tõendid on välja antud vastavalt standarditele, mida peetakse samaväärseteks kõnealuse määruse kohaselt kehtestatud standarditega. Lisaks peavad liikmesriigid kooskõlas Euroopa Parlamendi ja nõukogu määrusega (EL) 2021/954 (2) kohaldama määruses (EL) 2021/953 sätestatud eeskirju kolmandate riikide kodanike suhtes, kes ei kuulu kõnealuse määruse kohaldamisalasse, kuid kes viibivad või elavad seaduslikult nende territooriumil ja kellel on liidu õiguse kohaselt õigus reisida teistesse liikmesriikidesse. Seepärast tuleks käesolevas otsuses samaväärsuse kohta tehtud järeldust kohaldada COVID-19 vaktsineerimistõendite suhtes, mille Jordaania Hašimiidi Kuningriik on andnud välja liidu kodanikele ja nende pereliikmetele. Samamoodi kohaldatakse määruse (EL) 2021/954 alusel sellist samaväärsuse kohta tehtud järeldust ka COVID-19 vaktsineerimistõendite suhtes, mille Jordaania Hašimiidi Kuningriik on välja andnud kolmandate riikide kodanikele, kes viibivad või elavad seaduslikult liikmesriikide territooriumil kõnealuses määruses sätestatud tingimustel.
(2)

Kõnealuses otsuses leidis komisjon, et pärast Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingus (4) sätestatud üleminekuperioodi lõppu ei kohaldata Ühendkuningriigis asuvatelt lennuväljadelt väljuvate ja sinna saabuvate või Ühendkuningriigis asuvate lennuväljade vahel käitatavate lendude suhtes ELi heitkogustega kauplemise süsteemi (ELi HKSi) kohaseid aruandlus- ja nõuetele vastavuse kohustusi; see on kooskõlas ajutise erandiga, mis on sätestatud direktiivi 2003/87/EÜ artikli 28a lõikes 1, mille kohaselt peaksid liikmesriigid lugema väljaspool Euroopa Majanduspiirkonna (EMP) territooriumit asuvate riikide lennuväljadel maanduvate või sealt väljuvate teatavate lendude puhul täidetuks kõnealuse direktiiviga heitkoguste suhtes kehtestatud nõuded.
(1)

Siseturu nõuetekohaseks toimimiseks ning eelkõige maksudest kõrvalehoidumise ennetamiseks on direktiiviga 95/60/EÜ ette nähtud ühine märgistamissüsteem aktsiisivabalt või vähendatud aktsiisimääraga tarbimiseks ringlusse lubatud, kombineeritud nomenklatuuri CN-koodi 2710 00 69 alla kuuluvate gaasiõlide ja CN-koodi 2710 00 55 alla kuuluva petrooli identifitseerimiseks. CN-kood 2710 00 69 on jagatud CN-koodideks 2710 19 43, 2710 19 46, 2710 19 47, 2710 19 48, 2710 20 11, 2710 20 16 ja 2710 20 19, et võtta arvesse gaasiõli väävlisisaldust ja gaasiõlis leiduvat biodiislikütust, ning CN-kood 2710 00 55 on ümber nimetatud CN-koodiks 2710 19 25 (2).
(16)

Määruse (EL) nr 648/2012 artikli 25 lõike 7 kohaselt sõlmitud koostöölepingutega tuleb tagada, et ESMA-l on vahetu ja pidev juurdepääs kogu teabele, sealhulgas teabele, mis võimaldab hinnata olulisi riske, mida Ühendkuningriigi kesksed vastaspooled liidule või liikmesriikidele otseselt või kaudselt avaldavad. Koostöölepingutes tuleb täpsustada Ühendkuningriigi kesksete vastaspoolte kliirimistegevusega seotud kiire teabevahetuse mehhanisme ja menetlusi, mis käsitlevad liidu vääringutes nomineeritud finantsinstrumente, kauplemiskohti, kliiringuosalisi ning liidu krediidiasutuste ja investeerimisühingute tütarettevõtjaid; koostalitluskokkuleppeid teiste kesksete vastaspooltega; omavahendeid; tagatisfondide moodustamist ja kalibreerimist, võimendustagatist, likviidseid vahendeid ja tagatisportfelle, kaasa arvatud stressitestid. Samuti tuleb koostöölepingutes täpsustada teabevahetuse mehhanisme ja menetlusi, et teavitada kiiresti mis tahes muutustest, mis mõjutavad Ühendkuningriigi keskseid vastaspooli või nende suhtes kohaldatavat Ühendkuningriigi õigus- ja järelevalvekorda; samuti et teavitada ESMAt kiiresti mis tahes muutustest seoses Ühendkuningriigi kesksete vastaspooltega, mis võivad mõjutada liidu rahapoliitikat. Kooskõlas artikli 25 lõikega 7 teeb Inglise Pank samuti liidu asutustega tihedat koostööd. Eelkõige on oluline tõhusate koostöölepingute olemasolu ESMA ja Ühendkuningriigi vastutavate asutuste vahel seoses nende järelevalvetegevuse koordineerimisega, sealhulgas eelkõige menetlused Ühendkuningriigi tunnustatud kesksete vastaspooltega seotud sellise eriolukorraga tegelemiseks, millel on või võib olla ebasoodne mõju liidu turu likviidsusele või finantssüsteemi stabiilsusele.
(4)

27. oktoobril 2021 teatas komisjon kooskõlas määruse (EL) 2019/788 artikli 6 lõikega 4 algatuse korraldusrühmale, et komisjoni hinnangul on kõnealuse määruse artikli 6 lõike 3 punktide a, d ja e kohased registreerimise tingimused täidetud ning artikli 6 lõike 3 punktis b sätestatud tingimus ei kuulu kohaldamisele. Kuid komisjon märkis ka seda, et 30. septembri 2021. aasta taotluses esitatud algatuse sõnastus ei võimalda teha järeldust, et see tervikuna vastab määruse (EL) 2019/788 artikli 6 lõike 3 punktis c sätestatud tingimusele.
(2)

Ühismeetme 2008/851/ÜVJP artikli 2b lõikes 3 on sätestatud, et poliitika- ja julgeolekukomitee aktiveerib teisese täitevvolitusega ülesande, kui ELi operatsiooni ülem teatab, et Atalantal on kõnealuses artiklis osutatud ülesannete täitmiseks vajalikud vahendid.
(11)

Ühekordselt kasutatavate plasttoodete tarbimise vähenemise arvutamise ja kontrollimise metoodika, millele on osutatud direktiivi (EL) 2019/904 artikli 4 lõikes 2, ja turule lastud ühekordselt kasutatavate plasttoodete kohta andmete esitamiseks ja liikmesriikide võetud meetmete kohta teabe esitamiseks kasutatavad vormid, millele on osutatud kõnealuse direktiivi artikli 13 lõikes 4, on sisu poolest tihedalt seotud. Seepärast on asjakohane võtta käesolev õigusakt vastu mõlema kõnealuse sätte alusel, et tagada sidusus ühekordselt kasutatavate plasttoodete tarbimise vähenemise arvutamise, kontrollimise ja aruandluse eeskirjade vahel ning teha need eeskirjad hõlpsamini kättesaadavaks.
(5)

Nõukogu märkis oma 15. septembri 2021. aasta järeldustes Afganistani kohta, et „… alates 2021. aasta augustist on rahvusvaheline üldsus, sealhulgas Euroopa Liit ja selle liikmesriigid, teinud äärmuslikes oludes ühiseid jõupingutusi, et evakueerida tuhandeid Euroopa Liidu kodanikke ja kolmandate riikide kodanikke, sealhulgas afgaane, kes töötasid diplomaatilistes esindustes, ja teisi afgaane, kes olid sattunud ohtu, kuna nad olid põhimõttekindlalt pühendunud meie ühistele väärtustele. See oli tõeline ELi solidaarsuse demonstratsioon.“
(9)

Taani esitatud teabe kohaselt kirjeldab tootja toodet pikaajalise toimega puhastusvahendina, mis eemaldab puidul, tellistel, katuseplaatidel, sillutiskividel ja muudel pindadel tekkivad kihid ning asjaomasel teabelehel on märgitud, et toodet tohib kasutada ainult välitingimustes. Tootja märgib ka seda, et enne tootega pinna töötlemist tuleks tugevalt määrdunud pinnad eelnevalt puhastada, kasutades selleks sama tootja detergenti. Lisaks esitas Taani turustajalt ja veebimüügikohtadelt saadud teabe. Turustaja väidab, et toode toimib organismide kasvu pärssivalt ja väldib saaste taastumist. Turustaja sõnul võib täheldada sellist taastumist pindadel kas rohelise kihina või tumedate plekkidena eelkõige kohtades, mis on päikese eest varjus tänu puudele või põõsastele, ning põhjakaarde jäävatel pindadel ja seal, kus on palju niiskust. Turustaja täpsustab, et selline organismide kasv ei kahjusta otseselt puitu, vaid see tekitab ulatusliku ühtlase kihi, mis takistab materjalist niiskuse väljumist. Veebimüügikoha väitel on tootel ennetav toime. Taani väitis ka, et teises veebimüügikohas kuulub toode selliste toodete kategooriasse, mille eesmärk on puidu, sillutise ja katuste puhastamine ning millel on otsene mõju pindadel kasvavatele vetikatele.
—

mitmeaastase finantsraamistiku kohandamist käsitleva teatise ja 2022. aasta üldeelarve käesoleva paranduseelarve nr 1 vastuvõtmine on vajalik tingimus selleks, et rakendada 2022. aastal kõik 2021. aastal vastu võtmata jäänud programmid eelarveliste kulukohustuste esimese osamakse ja eelmaksete tegemise abil nende programmide raames. Ümberplaneerimine puudutab kõiki 27 liikmesriiki. Nõukogu peab viivitamata võtma vastu oma seisukoha 2022. aasta üldeelarve paranduseelarve projekti nr 1 kohta, mis võimaldaks vältida edasisi viivitusi programmide rakendamisel. Seepärast on põhjendatud erandi tegemine kaheksa nädala pikkusest ajavahemikust, millele on osutatud ELi lepingule, Euroopa Liidu toimimise lepingule ja Euroopa Aatomienergiaühenduse asutamislepingule lisatud protokolli nr 1 (riikide parlamentide rolli kohta Euroopa Liidus) artiklis 4,
(2)

Prantsusmaa edastas 6. oktoobril 2020 kooskõlas määruse (EL) nr 528/2012 artikli 35 lõikega 2 koordineerimisrühmale vastuväited, märkides, et Saksamaa kehtestatud loatingimuste puhul ei ole tagatud, et biotsiid vastab kõnealuse määruse artikli 19 lõike 1 punkti b alapunktis iii sätestatud nõudele. Prantsusmaa leiab, et biotsiidi ohutu käitlemise tagamiseks on vaja kasutada isikukaitsevahendeid, milleks on kemikaalikindlad kaitsekindad (kaitsekinnaste materjali täpsustab loaomanik tootekirjelduse raames) ja ühekordselt kasutatav kaitseülikond (vähemalt tüüp-6 EN 13034). Prantsusmaa seisukoht on, et tehniliste ja korralduslike meetmete kohaldamine vastavalt nõukogu direktiivile 98/24/EÜ, (2) nagu need on sätestatud Saksamaa antud loaga isikukaitsevahendite kasutamise võimaliku asendamise osas, ei taga piisavat kaitset, kui selliseid meetmeid ei ole biotsiidi hindamise raames täpsustatud ega hinnatud.
(4)

ICAO nõukogu kavatseb oma 225. istungjärgul vastu võtta Chicago konventsiooni 1. lisa 178. muudatuse, 6. lisa I osa 47. muudatuse, 6. lisa II osa 40. muudatuse, 6. lisa III osa 24. muudatuse, 7. lisa 7. muudatuse, 8. lisa 109. muudatuse, 9. lisa 29. muudatuse, 10. lisa IV köite 91. muudatuse, 14. lisa I köite 17. muudatuse ja 17. lisa 18. muudatuse riikidele adresseeritud kirjades AN 12/1.1.25–20/112, AN 11/1.1.34–20/75, AN 3/45–20/85, AN 3/1.2–20/76, AN 7/1.3.105–20/42, SP 55/4–20/94, AS 8/2.1–21/48 (konfidentsiaalne) ja EC 6/3 – 21/67 esitatud kujul.
(3)

Euroopa Liidu Kohtu praktikas (3) tuletatakse meelde, et liikmesriigid peavad võtma asjakohaseid meetmeid, et võtta arvesse alusmääruse või rakendusmääruste kohaldamisest tulenevaid võimalikke valuutakõikumisi. Need meetmed peavad olema kooskõlas alusmääruse või rakendusmääruse vastavate sätete eesmärgiga, nagu see on määratletud Euroopa Kohtu praktikas. Toimides vastavalt määruse (EÜ) nr 883/2004 artikli 71 lõikes 2 sätestatud tingimustele,
(1)

Bulgaaria, Tšehhi, Taani, Prantsusmaa, Itaalia, Soome ja rahvusvaheline Vahemere piirkonna põllumajandusuuringute keskus esitasid komisjonile taotluse luua Euroopa teadusuuringute infrastruktuuri konsortsium „Analysis and Experimentation on Ecosystems ERIC“ (AnaEE-ERIC) (edaspidi „taotlus“). Belgia on teinud teatavaks oma otsuse osaleda konsortsiumis AnaEE-ERIC esialgu vaatlejana.
(3)

Euroopa Ülemkogu rõhutas oma 16. detsembri 2021. aasta järeldustes tungivat vajadust, et Venemaa leevendaks pingeid, mille on põhjustanud vägede koondamine Ukraina piirile ja agressiivne retoorika. Euroopa Ülemkogu kinnitas taas oma täielikku toetust Ukraina suveräänsusele ja territoriaalsele terviklikkusele. Innustades tegema diplomaatilisi jõupingutusi ja toetades Normandia formaati Minski kokkulepete täieliku täitmise saavutamiseks, märkis Euroopa Ülemkogu, et igasugusel Ukraina vastu suunatud edasisel sõjalisel agressioonil on tohutud tagajärjed ja kõrge hind, sealhulgas partneritega kooskõlastatud piiravad meetmed.
(62)

Määruse (EL) 2019/943 artiklis 64 on sõnaselgelt sätestatud, et erand peab olema ajaliselt piiratud ja et sellele tuleb kohaldada tingimusi, mille eesmärk on suurendada konkurentsi ja lõimumist elektrienergia siseturuga.
(4)

2. juunil 2021 avaldas komisjon 2021. aasta põhjaliku analüüsi Kreeka kohta (4). Komisjon järeldas, et Kreekas esineb endiselt ülemäärane makromajanduslik tasakaalustamatus. Tasakaalustamatus oli seotud valitsemissektori suure võlakoormuse, viivislaenude suure osakaalu ja ebatäieliku välise tasakaalustamisega olukorras, kus töötus on endiselt suur, ehkki väheneb, ja potentsiaalne majanduskasv on väike. 2022. aasta häiremehhanismi aruandes (5) esitatud analüüsis jõuti järeldusele, et Kreeka on üks neid liikmesriike, mille makromajanduslike riskide püsimist ja ülemäärase tasakaalustamatuse kõrvaldamisel tehtud edusamme tuleb täiendavalt uurida 2022. aasta kevade põhjalikus analüüsis. Seda järeldust toetasid mitmed kaalutlused. Esiteks tõusus valitsemissektori võla suhe SKPsse 2020. aastal 26 protsendipunkti, jõudes 206,3 %ni; see tulenes järsust majanduslangusest ning COVID-19 kriisi majandusliku ja sotsiaalse mõju leevendamiseks võetud meetmetest. Kuigi valitsemissektori võlg on suur, on suure osa laenudest andnud ametlikud võlausaldajad soodusmääradega, mis koos suure rahapuhvriga kaitseb Kreekat lühiajaliste kõikumiste eest. Alates 2021. aastast peaks valitsemissektori võla suhe SKPsse hakkama taas alanema. Teiseks muutus pangandussektori kasumlikkus 2020. aastal negatiivseks ja esimese taseme põhiomavahendite suhtarv on ELis üks madalamaid, mis on osalt tingitud pankade bilansside jätkuvast korrastamisest. Viivislaenude osakaal on küll endiselt suur (2021. aasta septembris 15 %), (6) kuid 2020. aastal vähenes see märkimisväärselt ja on kahanenud ka 2021. aastal. Kolmandaks halvenes 2020. aastal välispositsiooni jätkusuutlikkus, kuna negatiivne rahvusvaheline netoinvesteerimispositsioon (suhtena SKPsse) langes SKP vähenemise ja jooksevkonto puudujäägi märkimisväärse suurenemise tõttu veelgi, jõudes -6,6 %ni SKPst. Siiski prognoositakse, et 2021. ja 2022. aastal jooksevkonto puudujääk väheneb tänu turismi taastumisele. Töötuse määr vähenes ka pandeemia ajal, peamiselt tänu valitsuse toetusmeetmetele. 2021. aasta kolmanda kvartali viimaste andmete kohaselt on Kreeka töötuse määr 13,0 %, mis on kolm protsendipunkti madalam kui 2020. aasta samas kvartalis. Valitsus on praegusest pandeemiast hoolimata jätkanud meetmete võtmist ülemäärase tasakaalustamatuse kõrvaldamiseks. Edaspidi annab Kreeka taaste- ja vastupidavuskava võimaluse tegeleda investeeringute ja reformidega seotud vajadustega.
(5)

21. septembri 2011. aasta töökorra alusel on osalised teinud tsiviillennunduses õnnetustest ja intsidentidest teatamise vallas edukat koostööd. Võttes arvesse valdkonnas toimunud muutusi, eelkõige asjaolu, et Teadusuuringute Ühiskeskuse asjaomased ülesanded on üle võtnud Euroopa Liidu Lennundusohutusamet, peetakse vajalikuks asendada 21. septembri 2011. aasta töökord osaliste vahel kokku lepitud uue töökorraga, mis käsitleb tsiviillennunduses õnnetustest ja intsidentidest teatamise valdkonnas tehtavat koostööd. Uus töökord on kavas vastu võtta ühiskomitee eelseisval koosolekul.
(2)

Maailma terviseassamblee teine erakorraline istungjärk otsustas 1. detsembril 2021 oma otsusega SSA2(5) luua valitsustevahelise läbirääkimiskogu, mis on avatud kõigile WHO liikmesriikidele, assotsieerunud liikmetele ja piirkondliku majandusintegratsiooni organisatsioonidele, et koostada pandeemia ennetamist, selleks valmisolekut ja sellele reageerimist käsitlev WHO konventsioon, leping või muu rahvusvaheline vahend ning pidada selle üle läbirääkimisi, et võtta see vastu artikli 19 või muude WHO põhikirja sätete alusel, mida valitsustevaheline läbirääkimiskogu peab asjakohaseks.
(7)

Selleks et tagada võimalus Euroopa piiri- ja rannikuvalve alalise korpuse kiireks lähetamiseks Moldova Vabariigi territooriumile, et abistada inimeste sissevoolu korral, mis on tingitud Venemaa Föderatsiooni agressioonist Ukraina vastu, tuleks kokkulepet kohaldada ajutiselt kuni selle jõustumiseks vajalike menetluste lõpuleviimiseni,
(4)

ICSIDi eeskirjade reformimisega võidakse hakata ICSIDi lisavõimaluste eeskirju kohaldama vaidluste suhtes, mis on algatatud selliste piirkondliku majandusintegratsiooni organisatsioonide vastu nagu liit. Liit kasutab ICSIDi eeskirju ka oma investeerimislepingutes ja liidu investorid võivad nimetatud eeskirju kasutada kolmandate riikide vastu algatatud kohtuasjades ning liiduvälised investorid liidu liikmesriikide vastu või liiduvälised investorid liidu enda vastu algatatud kohtuasjades, kui on täidetud ICSIDi konventsiooni asjakohased nõuded. Seega on ICSIDi eeskirjade muudatustel õiguslik mõju liidu sõlmitud rahvusvaheliste lepingute toimimisele ja kohaldamisele ning selliste kohtumenetluste läbiviimisele, mille osaline liit võib olla. Seega on liidul ICSIDi eeskirjade reformimise vastu eriline huvi.
(60)

Riiklik konkurentsiamet väidab vastupidiselt, et teatavate tegurite nagu lepingu kestus, pakkumuste väike maht, vähesed aktiivsed pakkujad, domineerimine jätab jätkusuutliku konkurentsi tekkele vähe võimalusi. Seetõttu leiab konkurentsiamet osutatud küsimuse puhul, et see väide viitab ebapiisavale konkurentsile. Oluline on siiski märkida, et riikliku konkurentsiameti järelduses võeti arvesse konkurentsiolukorda kogu Austrias ning et konkurentsiamet tunnistas väga olulisi erinevusi piirkondlike transpordiassotsiatsioonide (Verkehrsverbünde) vahel. Riikliku konkurentsiameti seisukohas nimetatud tegurid on märkimisväärselt asjakohasemad Austria muude piirkondade puhul kui taotluses käsitletud piirkondade puhul. Näiteks oli 2020. aastal võistlevate pakkumismenetluste osakaal Kärntenis ainult 30 % ja Tiroolis 32 % (VORi ja OÖVV tegevuspiirkondades oli see näitaja vastavalt 92 % ja 100 %). Vorarlbergis oli keskmine pakkujate arv vaid 2,3 pakkujat hanke kohta, taotluses käsitletud kahes piirkonnas oli see näitaja rohkem kui viis pakkujat hanke kohta. Kuigi taotluse esitaja turuosa oli Salzburgis [70 kuni 80] %, jäi see taotluses käsitletud mõlemas piirkonnas alla 50 %.
(22)

Peale selle tuletab komisjon meelde, et nagu on märgitud põhjenduse 15 punktis d, ei tootnud Rowerland mingeid jalgrattavaruosi peale jalgratta rataste. Teatatud amortisatsioonikulud olid peamiselt seotud mitme hoonega. Uurimine näitas, et alates 2020. aasta aprillist oli Rowerlandil ka jalgrataste müümiseks kasutatud hoone. Seega ei võetud lisandväärtuse arvutamisel arvesse selle hoone amortisatsiooni. Lisandväärtuse arvutamisel võeti siiski arvesse nende hoonete amortisatsiooni, kus toimus jalgrataste kokkupanek või mis olid kokkupanemisega seotud. Lisaks võttis komisjon arvesse ka rendikulu kahe lao eest, kus jalgrattavaruosi ladustati, kuna sellised kulud on seotud tootmisprotsessiga. Sillutatud väljaku ja telgi puhul ei esitatud piisavalt tõendeid nende otsese seose kohta jalgrataste kokkupanekuga. Igal juhul on selle asjaolu mõju tegelikult marginaalne, sest lisandväärtus oleks ikkagi alla 25 %. Seepärast lükati see väide tagasi.
(17)

Käesoleva läbivaatamise raames on vaatlusaluseks tooteks vikerforell (Oncorhynchus mykiss) — eluskala, massiga 1,2 kg tükk või vähem, või — värske, jahutatud, külmutatud ja/või suitsutatud: — terved kalad koos peaga, lõpustega või lõpusteta, roogitud või rookimata, massiga 1,2 kg tükk või vähem, või — ilma peata kala, lõpustega või lõpusteta, roogitud või rookimata, massiga 1 kg tükk või vähem, või — kalafilee, massiga 400 g tükk või vähem, mis on pärit Türgi Vabariigist ja kuulub praegu CN-koodide ex 0301 91 90, ex 0302 11 80, ex 0303 14 90, ex 0304 42 90, ex 0304 82 90 ja ex 0305 43 00 (TARICi koodid 0301919011, 0302118011, 0303149011, 0304429010, 0304829010 ja 0305430011) alla (edaspidi „uurimisalune toode“).
(16)

Eksperdikomisjoni hinnangu kohaselt on eutüloon (keemiline nimetus: 1-(1,3-bensodioksool-5-üül)-2-(etüülamino)butaan-1-oon) sünteetiline katinoon, mis on keemiliselt struktuurilt ja farmakoloogilistelt omadustelt sarnased amfetamiinide ja katinoonidega, mis on juba rahvusvahelise kontrolli all. Seotud katinoonid, nagu metüüloon ja N-etüülnorpentüloon, on kantud psühhotroopsete ainete konventsiooni II nimekirja. Eutüloonil raviotstarvet ei ole ning ravimi müügiluba ei ole talle antud. On piisavalt tõendeid selle kohta, et eutülooni kuritarvitatakse või selle kuritarvitamine on tõenäoline ning see võib endast kujutada rahvatervisealast ja sotsiaalset probleemi, mis annaks alust kehtestada aine suhtes rahvusvaheline kontroll. Seepärast soovitab WHO kanda eutüloon psühhotroopsete ainete konventsiooni II nimekirja.
(4)

Vastavalt rahvusvahelise narkootikumide kontrolli komitee hinnangule kasutatakse kolme ainet, 4-AP-d, 1-boc-4-AP-d ja norfentanüüli, sageli fentanüüli ebaseaduslikuks valmistamiseks ning need on väga sobivad selleks, et valmistada fentanüüli ja mitmeid fetanüüli analooge, mis on tugevatoimelised sünteetilised opioidid. On tõendeid selle kohta, et fentanüüli ja fetanüüli analoogide ebaseadusliku ringluse maht ja ulatus kujutavad tõsist ohtu rahvatervisele ja tekitavad sotsiaalseid probleeme. Seetõttu on põhjendatud panna 4-AP, 1-boc-4-AP ja norfentanüül rahvusvahelise kontrolli alla.
(3)

Euroopa Parlamendi ja nõukogu määruses (EL) nr 1380/2013 (2) on sätestatud, et liit tagab selle, et püügitegevus ja vesiviljelus on keskkonna seisukohast pikaajaliselt jätkusuutlikud ning neid majandatakse sellisel viisil, mis on kooskõlas majandusliku, sotsiaalse ja tööhõivealase kasu saavutamise ja toiduvarude kättesaadavuse toetamise eesmärkidega. Samuti on selles sätestatud, et liit kohaldab kalapüügi majandamise suhtes ettevaatusprintsiibil põhinevat lähenemisviisi ning ühise kalanduspoliitika eesmärk on tagada, et mere bioloogiliste elusressursside kasutamise kaudu taastatakse ja hoitakse püütavate liikide populatsioonid tasemel, mis ületab maksimaalse jätkusuutliku saagikuse saamiseks vajaliku taseme. Lisaks on selles sätestatud, et liit võtab parimate kättesaadavate teaduslike nõuannete põhjal kalavarude kaitse- ja majandamismeetmed, toetab teaduslike teadmiste ja nõuannete edasiarendamist, kaotab järk-järgult tagasiheite ja edendab püügimeetodeid, mis aitavad kaasa selektiivsemale kalapüügile, soovimatu saagi võimalikult suurele vältimisele ja vähendamisele ning sellisele kalapüügile, millel on väike mõju mereökosüsteemile ja kalavarudele. Määruses (EL) nr 1380/2013 on konkreetselt sätestatud, et liit kohaldab neid eesmärke ja põhimõtteid oma kalandusalastes välissuhetes.
(6)

Ukraina on kantud määruse (EL) 2018/1806 (2) II lisasse ja Ukraina kodanikud on vabastatud viisanõudest, kui nad ületavad liikmesriikide välispiire, et viibida liidus kõige rohkem 90 päeva mis tahes 180päevase ajavahemiku jooksul. Kogemuste põhjal, mis saadi 2014. aastal, kui Venemaa annekteeris illegaalselt Krimmi Autonoomse Vabariigi ja Sevastopoli linna, ning Ida-Ukrainas toimunud sõjast, võib oodata, et pooled ukrainlastest, kes saabuvad lühikeseks ajaks viisavabalt liitu, ühinevad pereliikmetega või otsivad liidus tööd, ülejäänud aga taotlevad rahvusvahelist kaitset. Sõltuvalt sellest, kuidas konflikt areneb, on praeguste hinnangute põhjal tõenäoline, et liitu saabub selle relvakonflikti tagajärjel väga suur hulk põgenikke – võimalik, et 2,5–6,5 miljonit inimest –, kellest 1,2–3,2 miljonit taotleb eeldatavasti rahvusvahelist kaitset. ÜRO pagulaste ülemvoliniku hinnangul võib halvima stsenaariumi korral Ukrainast põgeneda kuni 4 miljonit inimest.
(2)

Määrusega (EL) 2021/953 on lubatud aktsepteerida COVID-19 tõendeid, mille kolmandad riigid on andnud liidu kodanikele ja nende pereliikmetele, kui komisjon leiab, et need tõendid on välja antud vastavalt standarditele, mida peetakse samaväärseteks kõnealuse määruse kohaselt kehtestatud standarditega. Lisaks on Euroopa Parlamendi ja nõukogu määruses (EL) 2021/954 (2) ette nähtud, et liikmesriigid peavad kohaldama määruses (EL) 2021/953 sätestatud õigusnorme kolmandate riikide kodanike suhtes, kes ei kuulu nimetatud määruse kohaldamisalasse, kuid kes viibivad või elavad seaduslikult nende territooriumil ja kellel on liidu õiguse kohaselt õigus reisida teistesse liikmesriikidesse. Seepärast tuleks käesolevas otsuses samaväärsuse kohta tehtud järeldust kohaldada COVID-19 vaktsineerimis- ja testimistõendite suhtes, mille Malaisia on andnud välja liidu kodanikele ja nende pereliikmetele. Samamoodi tuleks määruse (EL) 2021/954 alusel kohaldada sellist samaväärsuse kohta tehtud järeldust ka COVID-19 vaktsineerimis- ja testimistõendite suhtes, mille Malaisia on andnud välja kolmandate riikide kodanikele, kes viibivad või elavad seaduslikult liikmesriikide territooriumil kõnealuses määruses sätestatud tingimustel.